
ANUNŢ

A. Colegiul Tehnic “Viceamiral Ioan Bălănescu”, cu sediul în localitatea Giurgiu, Str. Uzinei nr. 30B, judeţul Giurgiu, organizează concurs de recrutare pentru ocuparea unei funcții contractuale temporar vacante de Paznic in conformitate cu prevederile H.G. nr. 1336/28.10.2022, după cum urmează:

DENUMIREA POSTULUI: Paznic
NUMĂRUL POSTURILOR: 1 post temporar vacant
NIVELUL POSTULUI: funcție de execuție
DURATA TIMPULUI DE LUCRU: 8 ore pe zi; 40 de ore pe săptămână
PERIOADA: determinată

B. Pentru ocuparea posturilor contractual vacante sau temporar vacante, candidații trebuie să îndeplinească următoarele condiții generale, conform art. 15 din Hotărârea Guvernului nr. 1336 din 28 octombrie 2022: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie, care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
C. Condiţiile specifice necesare în vederea participării la concurs şi a ocupării funcției contractuale de paznic sunt:
· are atestat pentru exercitarea profesiei de agent de pază;
· studii liceale;
· vechime în muncă de minimum 3 ani;
· disponibilitatea de a lucra în ture, sâmbăta, duminica și sărbătorile legale.

D. Documentele solicitate candidaţilor pentru întocmirea dosarului de concurs, conform art.35 din H.G. 1336/2022:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
E. Concursul se va organiza conform calendarului următor:
· 02.10.2026 – Publicarea anunțului
· 05.10.2026 – 09.10.2026 – Depunerea dosarelor pentru înscrierea la concurs
· 12.10.2026, ora 12.00 – Selecția dosarelor de concurs pe baza îndeplinirii condițiilor de participare;
· 13.10.2026, ora 12.00 Afișarea rezultatelor selecției dosarelor de concurs;
· 13.10.2026, ora 13:00 – 16:00 depunerea contestațiilor pentru selecția dosarelor de concurs;
· 14.10.2026, ora 12:00 – Comunicarea rezultatelor la contestațiile depuse;
· 26.10.2026, ora 09:00 – Proba scrisă;
· 26.10.2026, ora 16:00 – Afișarea rezultatelor la proba scrisă;
· 27.10.2026, ora 10:00 – 12:00 – Depunerea contestațiilor pentru proba scrisă;
· 27.10.2026, ora 16:00 – Comunicarea rezultatelor la contestațiile depuse;
· 28.10.2026, ora 09:00 – Proba interviu;
· 28.10.2026, ora 12:00 – Afișarea rezultatelor la interviu;  
· 28.10.2026, ora 12:30 – 14:00 – Depunerea contestațiilor pentru proba interviu;
· 28.10.2026, ora 16:00 – Comunicarea rezultatelor la contestațiile depuse;
· 29.10.2026, ora 10:00 – Afișarea rezultatelor finale.
	
TEMATICĂ ŞI BIBLIOGRAFIE - POST PAZNIC

1. Tematica pentru  concursul de ocupare a postului de paznic:

· Sistemul de pază și dispozitivul de pază;
· Mijloace tehnice folosite în pază;
· Postul și agentul de pază;
· Obligațiile și drepturile personalului de pază;
· Atribuțiile și răspunderile personalului de pază;
· Documentele specifice necesare executării evidenței serviciului de pază și modul de utilizare a acestora;
· Accesul în obiectiv, controlul persoanelor, bagajelor și mijloacelor de transport;
· Reguli de comportament, reguli SSM și PSI.

2. Bibliografia pentru  concursul de ocupare a postului de paznic:

· Legea nr. 333/08.07.2003 privind paza obiectivelor, bunurilor, valorilor și protecția persoanelor, cu modificările și completările ulterioare;
· HG nr. 301/11.04.2012 pentru aprobarea Normelor metodologice de aplicare a Legii nr. 333/08.07.2003 privind paza obiectivelor, bunurilor, valorilor și protecția persoanelor, cu modificările și completările ulterioare;
· Legea nr. 477 din 2004 privind codul de conduită a personalului contractual din autorităţile şi instituţiile publice – Cap.II – Norme generale de conduită profesională a personalului contractual, art.7;
· Legea nr. 307 din 2006 privind apărarea împotriva incendiilor cu modificările şi completările ulterioare;
· Legea nr. 319 din 2006 a privind sănătatea şi securitatea muncii cu modificările şi completările ulterioare – Cap.IV – Obligaţiile lucrătorilor;
· H.G. nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006 cu modificările şi completările ulterioare;
· Legea nr. 53 din 2003 – Codul Muncii, republicată – Titlul XI, Cap.II – Răspunderea disciplinară art.263-268, cu modificările şi completările ulterioare.

Relații suplimentare se obțin la sediul Colegiul Tehnic „Viceamiral Ioan Bălănescu” din localitatea Giurgiu, judeţul Giurgiu, Str. Uzinei nr 30B si la numărul de telefon 0246212383.

